Djurs Sommerland
Djurs Sommerland er en dansk forlystelsespark. Den er Danmarks næststørste turistattraktion uden for København efter LEGOLAND.
Parken blev etableret i 1981 af hotelejer Børge Godsk Jensen og musikagent Ole B. Nielsen. I dag ejes og drives parken af Michael B. Nielsen og Henrik B. Nielsen, sønner af Ole B. Nielsen.
Djurs Sommerland, der ligger nord for Nimtofte på Djursland, er Skandinaviens største med et areal svarende til 70 fodboldbaner. Om sommeren er der mere end 600 ansatte. Parken har flere end 60 forlystelser fordelt på otte temaområder. Blandt forlystelserne er Danmarks største Gyro Swing kaldet Tigeren, rutsjebanerne Juvelen, DrageKongen og Piraten, watercoasteren Skatteøen, Rio Grande Rafting og et vandland.
Siden 2010 har Djurs Sommerland afholdt Magisk Halloween i oktober, hvor parken pyntes med bl.a. 25.000 græskar, skeletter og spøgelser.
Djurs Sommerland havde i 2021 820.000 besøgende.